Diari Oficial de la Generalitat Valenciana


Sumari del DOGV 8132, del 21-09-2017 (2017/8034)

Notificació de l'interlocutòria dictada en el procediment de diligències provisionals prèvies número 324/2016.
--------------------------------------------------------------------------------------------------------------

### Dades del document

Número de DOGV
:   8132

Data del DOGV
:   21-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/8034


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de l'interlocutòria dictada en el procediment de diligències provisionals prèvies número 324/2016. [2017/8034]  
  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en aquest procediment de diligències provisionals prèvies, seguit a instàncies d'Ahmad Mazen Habbal Habbal contra Nour Hadad, s'ha dictat la interlocutòria definitiva que té l'encapçalament i la part dispositiva que són com segueix:  
  
«Interlocutòria 270/2017  
Castelló de la Plana, 21 de juliol de 2017  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, adopte les mesures següents:  
1. Els cònjuges Ahmad Mazen Habbal Habbal i Nour Hadad podran viure separats, i cessa la presumpció de convivència conjugal entre ells.  
  
2. Revoque els consentiments i poders que qualsevol dels cònjuges haguera atorgat a l'altre.  
3. Atribuïsc al pare la custòdia i l'exercici exclusiu de la pàtria potestat respecte dels fills menors, F. A. H. H. i M. A. H. H.  
4. Atribuïsc a Ahmad Mazen Habbal Habbal i als dos fills menors l'ús i gaudi del domicili familiar siti a Castelló de la Plana, carrer del Riu Adra, número 24, 4t, C.  
5. Autoritze Ahmad Mazen Habbal Habbal per a poder circular lliurement fora del territori espanyol amb els seus dos fills menors, i deixe sense efecte la prohibició establida en la interlocutòria de 12 d'abril de 2016.  
6. La mare abonarà, en concepte de pensió d'aliments per als seus fills, la suma de 150 euros mensuals per a cada fill (300 euros), que ingressarà dins dels cinc primers dies de cada mes en el compte bancari que designe el pare, i que s'actualitzarà anualment d'acord amb les variacions de l'índex de preus de consum.  
7. Les despeses extraordinàries necessàries que generen els fills les sufragaran ambdós progenitors al 50 %.  
Aquests efectes i mesures només subsistiran si dins del termini de 30 dies des de la data que s'adopten s'interposa una demanda de nul·litat, separació o divorci; excepte la revocació de poders, que és definitiva.  
Aquesta és la meua interlocutòria, uniu-la al llibre d'interlocutòries i deixeu-ne un testimoniatge en les actuacions, i contra la qual no es pot interposar cap recurs, que ordene i firme.»  
I atés que el demandat, Nour Hadad, es troba en parador desconegut, expedisc aquest edicte perquè es publique en el Diari Oficial de la Generalitat Valenciana als efectes de notificació.  
  
Castelló de la Plana, 21 de juliol de 2017.- El lletrat de l'Administració de justícia: Pedro Moya Donate.